Suresh 138 Views
ఐపిఎల్‌లో మరోసారి కిర్‌స్టన్‌ పాత్ర
న్యూఢిల్లీ: ఐపిఎల్‌లో మరోసారి టీమిండియా మాజీ కోచ్‌ గ్యారి కిర్‌స్టన్‌ పాత్ర కనబడనుంది.కాగా గ్యారి కిర్‌స్టెన్‌ ఐపిఎల్‌లో కొత్తగా వచ్చిన రాజ్‌కోట్‌ జట్టుకు కోచ్‌గా వ్యవహరించే అవకాశాలు కనబడుతున్నాయి.ఈ మేరకు కిర్‌స్టన్‌ను రాజకోట్‌ యాజమాన్యం సంప్రదించినట్లు తెలుస్తుంది.ఇటీవల కిర్‌స్టన్‌ను ఢిల్లీ డేర్‌ డేవిల్స్‌ కోచ్‌ పదవి నుంచి తొలగించిన సంగతి తెలిసిందే.కాగా ఈ నేపథ్యంలో గ్యారీని కోచ్‌గా తీసుకునేందుకు రాజ్‌కోట్‌ ఆసక్తిని కనబరుస్తుంది.అయితే దీనిపై ఇంకా స్పష్టత రావాల్సి ఉంటుంది.అంతర్జాతీయ క్రికెట్‌లో అత్యంత విజయవంతమైన కోచ్‌గా పేరు తెచ్చుకున్న గ్యారీ ఐపిఎల్‌లో మాత్రం ఎలాంటి ప్రభావం చూపలేకపోయారు.కాగా 2011 ప్రపంచ కప్‌ను భారత్‌ గెలవడంలో ఆయనదే కీలకపాత్ర అయినా టి20 ఫార్మాట్‌లో గ్యారి వ్యూహాలు సాగలేదు.ఇదిలా ఉంచితే గత రెండు సీజన్లలో ఢిల్లీ డేర్‌ డేవిల్స్‌ కూడా సమిష్టిగా వైఫల్యం చెందిన కారణంగా ఆ భారం కోచ్‌గా ఉన్న గ్యారీపై పడింది.దీంతో గ్యారీ కోచ్‌ పదవికి ఢిల్లీ ఉద్వాసన పలికింది.